Man met skietwonde in kar in Sandton gevind | Netwerk24
15 Junie 2021 21:46
Die Emer-G-Med-nooddiens sê in 'n verklaring die man het verskeie skietwonde gehad waar hy in sy voertuig by die kruising van Grosvenorweg en William Nicol-rylaan was. Dit is nie bekend watter soort vuurwapen gebruik is nie.
Paramedici het die kritiek beseerde man behandel voordat hy na 'n hospitaal daar naby gebring is.
"In dié stadium is die besonderhede rakende die skietery onbekend en net bespiegelinge. Die polisie sal die voorval ondersoek," lui die verklaring.